 Baabuurikii ay wateen xildhibaanada oo ka tagay Baarlamaanka, marayayna wadada Makka Al-mukarrama ayaa waxaa kadaba yimid gaari ay saaran yihiin askar ka tirsan ciidanka xooga dalka, islamarkaana si xowli ah ku socday, hoon badanna u yeeriyay, gaarigii xildhibaanada waxa ay gaarigaasi u diideen seet in ay siiyaan, wey dhaafeen oo laamiga dhinaca kale seetka ayeey mareen, wey kusoo hor jareen kadibna rasaas ayeey ku fureen, waxaana mesha ka dhawaa ciidanka NISA oo howl adag ka hayay wadada Makka Al-mukarrama iyaga ayaa eryaday gaarigii ay wateen dadkii dhibaatadaasi geestay, dhacdadaasi waxaa ku naf waayay, xildhibaanka iyo darawalkiisa, waxaana dhaawac kasoo gaaray mid ka mid ah ilaaladii xildhibaanka oo ka tirsan ciidanka Booliiska iyo Lix ka tirsan ciidanka Milatariga oo ahaa ciidankii gaariga Xabadda ku riday, dhacdadaan ma ahayn mid lagu bartilmaameedsanayay xildhibaanada, balse gaariga ciidanka wateen waxa uu u socday si masuuliyad darro ah, waxaana meesha ka dhashay kala shaki sababay in lais rasaaseeyo, mana jiraan gacmo kale oo ku lug lahaa qaabka ay wax u dhaceen, dowladda waxa ay u saartay guddi ka kooban 7-xubnood, gudigaas waxaa la amray in muddo kooban kusoo gabagabeeyaan baaritaankooda, si loola tiigsado sharicga cid walba oo ku lug lahaa falkaasi ayuu yiri Afhayeen Maxamed Yuusuf. 